Päivätär, Valotar ja Tähdetär

Päivätär, Valotar ja Tähdetär (eng. Flora, Fauna and Merryweather) ovat Disneyn vuoden 1959 Prinsessa Ruusunen-elokuvassa esiintyvät kolme hyvää haltijakeijua. Päivättärellä on punaiset vaatteet, Valottarella vihreät ja Tähdettärellä siniset vaatteet ja heillä kaikilla on keskiaikaistyyliset asut ja suippokärkiset hatut. Elokuvan alussa Päivätär, Valotar ja Tähdetär osallistuvat prinsessa Auroran ristiäisiin ja jokainen heistä antoi Auroralle siunauksen. Päivätär antoi Auroralle kauneuden lahjan ja Valotar laulamisen lahjan, mutta Pahattaren saapuminen keskeytti Tähdettären, ennen kuin hän ehti antaa lahjansa Auroralle. Tähdetär myös solvasi Pahatarta sanomalla ettei häntä kaivattu tilaisuuteen, jolloin Pahatar loi ennen lähtöään Auroraan kirouksen, jonka mukaan hän tulisi kuolemaan värttinän pistoon tämän 16-vuotispäivänään. Myöhemmin Tähdetär lievensi kirousta muuttamalla kuoleman syväksi unitilaksi, josta ensirakkauden suudelma herättäisi Auroran. Päivätär, Valotar ja Tähdetär piilottivat Auroran Pahattarelta kasvattaen hänet mökissä metsän keskellä omana kummilapsenaan väittäen Auroralle olevansa hänen tätejään. Kun Auroran 16-vuotissyntymäpäivä lähestyy, Päivätär, Valotar ja Tähdetär joutuvat käyttämään taikuutta tehdäkseen Auroralle kakun ja puvun heidän oltua kyvyttömiä leipomaan ja kutomaan ilman taikuutta. Tähdetär kinastelee Päivättären kanssa puvun väristä ja heidän jatkuvasti loitsiessa puvun joko punaiseksi tai siniseksi, taikasäteet karkaavat savupiipusta, mikä paljastaa Pahattaren lemmikkikorpille Diablolle Auroran sijainnin. Myöhemmin Auroran kerrottua "tädeilleen" metsässä kohtaamastaan miehestä, Päivätär, Valotar ja Tähdetär kieltävät Auroraa tapaamasta miestä uudelleen tietämättä miehen olleen Prinssi Philip ja joutuvat paljastamaan Auroralle totuuden tämän alkuperästä. He vievät Auroran takaisin linnaan ja yrittävät lohduttaa häntä tuloksetta. Myöhemmin Pahatar huijasi Auroran koskemaan rukin värttinää ja Päivätär, Valotar ja Tähdetär kauhukseen huomaavat Auroran makaavan maassa. Tuntien syyllisyyttä he suunnittelevat nukuttavansa koko linnan väen, kunnes Aurora herää ja Päivätär saa tietää kuninkaan puheiden perusteella Prinssi Philipin olleen se mies, jonka Aurora kohtasi metsässä ja he lähtevät etsimään häntä, jotta hän voi kumota kirouksen. Huomattuaan Philipin joutuneen Pahattaren vangiksi he menevät tämän linnoitukseen pelastaman häntä. Päivätär, Valotar ja Tähdetär vapauttavat prinssin ja antavat tälle aseiksi Hyvyyden taikakilven ja Totuuden miekan. Diablo huomaa heidät ja hälyttää asiasta Pahattaren apulaisille, jonka jälkeen Tähdetär muuttaa Diablon kiveksi. Päivätär torjuu Pahattaren apulaisten ampumat nuolet, kivet ja kuuman öljyn muuttamalla ne kupliksi, kukiksi ja sateenkaariksi. Lopputaistelussa Pahatarta vastaan Päivätär, Valotar ja Tähdetär voimistavat Totuuden miekan loitsuillaan ja Philip surmaa Pahattaren heittämällä miekan tämän sydämeen ja Pahatar putoaa alas kallionkielekkeeltä kuolemaansa. Päivätär, Valotar ja Tähdetär todistavat kuinka Philip herättää Auroran suudelmallaan ja ovat läsnä Philipin ja Auroran tanssiessa keskenään Valottaren itkiessä ilosta. Päivätär huomaa Auroran puvun olevan sininen ja muuttaa sen punaiseksi, mutta Tähdetär muuttaa puvun välittömästi takaisin siniseksi. 
Päivätär, Valotar ja Tähdetär esiintyvät myös elokuvassa Disney Princess Enchanted Tales: Follow Your Dreams ja televisiosarjassa Sofia Ensimmäinen ja Mikin klubi-sarjan jaksoissa  "Humphrey in the House" ja "Jiminy Cricket". Heidät nähdään myös cameo-roolissa Leijonakuningas 3 -elokuvan lopussa. Romaanissa Descendants: Isle of the Lost kerrotaan, että Päivätär, Valotar ja Tähdetär ovat Auradonin konsulin jäseniä. Tähdetär myös toimii opettajana Auradonin koulussa. Elokuvassa Descendants 2 Jane kertoo Päivättären, Valottaren ja Tähdettären lähteneen kylpylälomalle Auroran tyttären Audreyn kanssa.
Elokuvassa Maleficent – Pahatar esiintyvät kolme haltijakeijua pohjautuvat Päivättäreen, Valottareen ja Tähdettäreen ja heidän nimensä ovat Knotgrass, Thistlewit ja Flittle.